
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 215 

17 Σεπτεμβρίου 1998 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

310 Ίδρυση, οργάνωση και λειτουργία Κεντρικής και 

Περιφερειακών Υπηρεσιών Συνοριακής Φύλα¬ 
ξης του Υπουργείου Δημόσιας Τάξης. 

311 Προσόντα, κριτήρια και διαδικασία πρόσληψης 

Συνοριακών Φυλάκων. 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 310 

Ίδρυση, οργάνωση και λειτουργία Κεντρικής και Περιφε¬ 
ρειακών Υπηρεσιών Συνοριακής Φύλαξης του Υπουρ¬ 
γείου Δημόσιας Τάξης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 2του Ν. 2622/1998 
(Α'- 138) "Υπηρεσίες Συνοριακής Φύλαξης - Δήλωση πε¬ 
ριουσιακής κατάστασης αστυνομικών και άλλες διατά¬ 
ξεις". 

2. Τις διατάξεις του άρθρου 29Ατου Ν.1558/1985 "Κυ¬ 
βέρνηση και Κυβερνητικά Όργανα” (Α'- 137), το οποίο 
προστέθηκε με το άρθρο 27του Ν.2081/1992 (Α'-154) και 
αντικαταστάθηκε με το άρθρο 1 του Ν.2469/1997 (Α'- 36). 

3. Την υπ'αριθ. 1107147/1239/0006Α/4.10.1996 (Β- 
922/7.10.1996) απόφαση του Πρωθυπουργού και του Υ¬ 
πουργού Οικονομικών "Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών". 

4. Το γεγονός ότι από τις διατάξεις του παρόντος δια¬ 

τάγματος προκαλείται δαπάνη σε βάρος του κρατικού 
προϋπολογισμού ύψους 3 δισεκατομμυρίων 292 εκατομ¬ 
μυρίων δρχ. περίπου για το έτος 1999 και 356 εκατομμύ¬ 
ρια δρχ. περίπου για το έτος 2000 και για καθένα από τα 
επόμενα έτη. Οι δαπάνες του έτους 1999 θα προβλέπο- 
νται και θα καλύπτονται από τους ΚΑΕ 0813, 0211,0223 
,0224, 0239, 0251, 1921, 1722, 1723, 1725, 1931, 0824, 

0831, 0832, 0861, 0864, 0869, 0899, 1111, 1141, 1211, 

1212, 1231, 1311, 1312, 1319, 1321, 1322, 1324, 1326, 

1329, 1411, 1511, 1512, 1641, 1699, 1711, 1713, 1725, 

1729,1749,1921,1722,1951 και 1961 του Π/Υεξόδωντου 
Υπουργείου Δημόσιας Τάξης Ε.Φ. 43 110 “ΕΛΛΗΝΙΚΗ 


ΑΣΤΥΝΟΜΙΑ" του έτους αυτού. Οι δαπάνες του έτους 
2000 και για καθένα από τα επόμενα έτη θαπροβλέπονται 
και θα καλύπτονται από τους ΚΑΕ 0813,0211,0223,0239, 
0251, 0824, 0831, 0861, 0864, 0869, 0899, 1111, 1141, 
1211, 1212, 1231, 1311, 1312, 1319, 1321, 1322, 1324, 
1326, 1329, 1411, 1511, 1512, 1641, 1699 των κατ'έτος 
προϋπολογισμών εξόδωντου ανωτέρω Υπουργείου (Ε.Φ. 
43 110 "ΕΛΛΗΝΙΚΗ ΑΣΤΥΝΟΜΙΑ"). 

5. Την υπ'αριθμ. 484/1998 γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης και του Υφυπουργού Οικονομικών, απο¬ 
φασίζουμε: 

ΚΕΦΑΛΑΙΟ Α' 

ΙΔΡΥΣΗ - ΑΡΜΟΔΙΟΤΗΤΕΣ ΚΕΝΤΡΙΚΗΣ ΥΠΗΡΕΣΙΑΣ 
ΣΥΝΟΡΙΑΚΗΣ ΦΥΛΑΞΗΣ 

Άρθρο 1 

Ίδρυση 

1. Στη Διεύθυνση Κρατικής Ασφάλειας του Υπουργείου 
Δημόσιας Τάξης ιδρύεται 6ο Τμήμα Συνοριακής Φύλαξης. 

2. Στο άρθρο 19 του π.δ. 582/1984 (Α'- 208), όπως συ¬ 
μπληρώθηκε μεταγενέστερα, προστίθεται : "6ο Τμήμα 
Συνοριακής Φύλαξης". 

Άρθρο 2 
Αρμοδιότητες 

Μετά το άρθρο 22Β του π.δ. 582/1984 (Α'- 208) που προ¬ 
στέθηκε με το άρθρο 3 του π.δ. 267/1997 (Α'- 192) προ¬ 
στίθεται άρθρο 22 Γ ως εξής: 

"Άρθρο 22 Γ 

6ο Τμήμα Συνοριακής Φύλαξης. 

Οι αρμοδιότητες του Τμήματος Συνοριακής Φύλαξης 
είναι οι ακόλουθες: 

α. Η υλοποίηση της χαρασσόμενης πολιτικής σχετικά 
με την αποτροπή παράνομης εισόδου στο Ελληνικό έδα¬ 
φος αλλοδαπών μέσω των παραμεθορίων περιοχών και 
εκτός των νομοθετημένων σημείων εισόδου. 

β. Η επεξεργασία και αξιοποίηση πληροφοριών σε θέ¬ 
ματα λαθρομετανάστευσης. 

γ. Ο συντονισμός και η καθοδήγηση των περιφερειακών 
Υπηρεσιών Συνοριακής Φύλαξης, σε θέματα πρόληψης 
και καταστολής της λαθρομετανάστευσης. 

δ. Η εκπόνηση σχεδίων και οδηγιών για τη λήψη μέτρων 
αποτροπής της παράνομης εισόδου αλλοδαπών στον ελ¬ 
ληνικό χώρο και τήρηση των μνημονίων αυτών. 







3194 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ε. Η συνεργασία με τις Ένοπλες δυνάμεις και τους κα- 
θύλην αρμόδιους κρατικούς φορείς για την αντιμετώπιση 
των θεμάτων της λαθρομετανάστευσης. 

στ. Η μελέτη μεθόδων τακτικής και πρακτικής και η δια¬ 
τύπωση υποδειγμάτων για τις επιχειρήσεις, τις περιπό¬ 
λους, τις ενέδρες, τους ελέγχους και τις έρευνες σε θέ¬ 
ματα αρμοδιότητός τους, καθώς και η διατύπωση μέτρων 
και μεθόδων προστασίας του προσωπικού των Υπηρε¬ 
σιών Συνοριακών Φυλάκων κατά την εκτέλεση των καθη¬ 
κόντων του. 

ζ. Η παρακολούθηση της αριθμητικής δύναμης των συ¬ 
νοριακών φυλάκων, και η κατανομή αυτής, καθώς και η 
τήρηση της χωρογραφικής κατανομής των Υπηρεσιών 
Συνοριακών Φυλάκων. 

η. Η διατύπωση προτάσεων επί θεμάτων τοποθετήσε¬ 
ων, μεταθέσεων και απονομής ηθικών και υλικών αμοιβών 
των Συνοριακών Φυλάκων. 

θ. Ο προσδιορισμός των απαραίτητων μέσων και εφο¬ 
δίων και η διατύπωση σχετικών προτάσεων. 

ι. Η μέριμνα για την εξασφάλιση του σεβασμού των α¬ 
τομικών ελευθεριών κατά τη δράση των συνοριακών φυ¬ 
λάκων και η συνεργασία με κρατικούς φορείς για τον 
προσδιορισμό μέτρων προστασίας. 

ια. Η συγκέντρωση και επεξεργασία στατιστικών στοι¬ 
χείων για θέματα λαθρομετανάστευσης. 

ιβ. Η μελέτη των αναφορών των περιφερειακών Υπηρε¬ 
σιών και εισήγηση για τη λήψη των επιβαλλόμενων μέ¬ 
τρων". 

ΚΕΦΑΛΑΙΟ Β' 

ΙΔΡΥΣΗ - ΑΠΟΣΤΟΛΗ - ΟΡΓΑΝΩΣΗ 
ΠΕΡΙΦΕΡΕΙΑΚΩΝ ΥΠΗΡΕΣΙΩΝ ΣΥΝΟΡΙΑΚΗΣ ΦΥΛΑΞΗΣ 

Άρθρο 3 

Ίδρυση, έδρα, υπαγωγή, τοπική αρμοδιότητα 
Τμημάτων Συνοριακής Φύλαξης. 

Σε κάθε μια από τις κατωτέρω αναφερόμενες Αστυνο¬ 
μικές Διευθύνσεις ιδρύονται και λειτουργούν Τμήματα 
Συνοριακής Φύλαξης που υπάγονται διοικητικά σ'αυτές 
ως εξής: 

1. Αστυνομική Διεύθυνση Ιωαννίνων 

α. Τμήμα Συνοριακής Φύλαξης Κόνιτσας Ιωαννίνων με 
έδρα τον οικισμό Κόνιτσα του ομώνυμου Δήμου και εδα¬ 
φική περιφέρεια εκείνη των οικισμών Αγίας Βαρβάρας, Α- 
μαράντου, Καβασίλων, Κόνιτσας, Μελισσόπετρας και 
Μολυβδοσκεπάστου. 

β. Τμήμα Συνοριακής Φύλαξης Πυρσόγιαννης Ιωαννί¬ 
νων με έδρα τον οικισμό Πυρσόγιαννη, του Δήμου Μα- 
στροχωρίου και εδαφική περιφέρεια εκείνη των οικισμών 
Ασημοχωρίου, Βούρμπιανης, Γοργοποτάμου, Πληκατί- 
ου, Πυρσόγιαννης και Χιονάδων του ως άνω Δήμου, κα¬ 
θώς και της Κοινότητας Αετομηλίτσας. 

γ. Τμήμα Συνοριακής Φύλαξης Δελβινακίου Ιωαννίνων 
με έδρατον οικισμό Δελβινάκιτου ομώνυμου Δήμου και ε¬ 
δαφική περιφέρεια εκείνη των οικισμών Αργυροχωρίου, 
Δελβινακίου, Μαυροπούλου, Ορεινού Ξηροβάλτου και 
Ποντικατών του ως άνω Δήμου, των οικισμών Κακολάκ¬ 
κου και Κεφαλοβρύσου του Δήμου Άνω Πωγωνίου και του 
οικισμού Δρυμάδεςτης Κοινότητας Πωγωνιανής. 

δ. Τμήμα Συνοριακής Φύλαξης Καστανής Ιωαννίνων με 
έδρα τον οικισμό Καστανή του Δήμου Δελβινακίου και ε¬ 
δαφική περιφέρεια εκείνη των οικισμών Καστανής, Κτι- 
σμάτων και Χαραυγής του ως άνω Δήμου καθώς και θέ¬ 
σης Κακαβιά. 

2. Αστυνομική Διεύθυνση Θεσπρωτίας : 

α. Τμήμα Συνοριακής Φύλαξης Φιλιατών Θεσπρωτίας 
με έδρα τον οικισμό Φιλιάτες του ομώνυμου Δήμου και ε¬ 


δαφική περιφέρεια εκείνη των οικισμών Αγίου Νικολάου, 
Κερασοχωρίου, Παλαμπά, Πλαισίου, καιΦιλιατώντουΔή¬ 
μου Φιλιατών, καθώς και των οικισμών Ασπροκκλησίου 
και Σαγιάδας του Δήμου Σαγιάδας. 

β. Τμήμα Συνοριακής Φύλαξης Λιά Θεσπρωτίας με έδρα 
τον οικισμό Λιά του Δήμου Φιλιατών και εδαφική περιφέ¬ 
ρεια εκείνη των οικισμών Αμπελώνα, Βαβουρίου, Λιά και 
Τσαμαντά του ως άνω Δήμου 

3. Αστυνομική Διεύθυνση Καστοριάς. 

α. Τμήμα συνοριακής Φύλαξης Νεστορίου Καστοριάς 
με έδρα τον οικισμό Νεστόριο του ομώνυμου Δήμου και 
εδαφική περιφέρεια εκείνη των οικισμών Κοτύλης, Κυ¬ 
ψέλης. Νεστορίου και Πτελέας του Δήμου Νεστορίου, 
των οικισμών Επταχωρίου, Ζούζουλης και Χρυσής της 
Κοινότητας Αρρένων, καθώς και της Κοινότητας Γρά- 
μου. 

β. Τμήμα Συνοριακής Φύλαξης Μεσοποταμιάς Καστο¬ 
ριάς με έδρα τον οικισμό Μεσοποταμιά του Δήμου Αλιάκ¬ 
μονα και εδαφική περιφέρεια εκείνη των οικισμών Καλο- 
χωρίου, Μεσοποταμίας, Οινοης. Πτεριας και του συνοικι¬ 
σμού Αγίας Κυριακής του Δήμου Αλιάκμονα, του οικισμού 
Ακριτών και του συνοικισμού Πολυανέμου του Δήμου Α¬ 
κριτών, των οικισμών Δενδροχωρίου και Ιεροπηγής της 
Κοινότητας Καστρακιου. καθώς και του οικισμού Κορο- 
μηλέατου Δήμου Αγιας Τριάδας. 

γ. Τμήμα Συνοριακής Φύλαξης Γάβρου Καστοριάς με έ¬ 
δρα τον οικισμό Γάβρο του Δήμου Κορεστείων και εδαφι¬ 
κή περιφέρεια εκείνη των οικισμών Γάβρου, Μακροχωρί¬ 
ου και Μελάτου ως ανω Δήμου. 

4. Αστυνομική Διεύθυνση Φλωρίνης. 

α. Τμήμα Συνοριακής Φύλαξης Βατοχωρίου Φλώρινας 
με έδρα τον οικισμό Βατοχώριο της Κοινότητας Κρυ¬ 
σταλλοπηγής και εδαφική περιφέρεια εκείνη των οικι¬ 
σμών Κατοχωρίου. Κρυσταλλοπηγής και Κώτατης ως ά¬ 
νω Κοινότητας, καθώς και των οικισμών Αντάρτικού, Πρα¬ 
σίνου και Πισσοδερίουτου Δήμου Πρεσπών. 

β. Τμήμα Συνοριακής Φύλαξης Ψαράδων Φλωρίνης με 
έδρα τον οικισμό Ψαράδωντου Δήμου Πρεσπών και εδα¬ 
φική περιφέρεια εκείνη των οικισμών Αγίου Αχίλλειου, Α¬ 
γίου Γερμανού, Βροντερού, Καλλιθέας, Καρυών, Λαιμού, 
Λευκώνος, Μικρολίμνης, Πλατέος και Ψαράδων του ως 
άνω Δήμου. 

5. Όπου στηντοπική αρμοδιότητα των Τμημάτων Συνο¬ 
ριακής Φύλαξης περιλαμβάνονται και ελεγχόμενες από 
τις ένοπλες δυνάμεις ζώνες, σύμφωνα με τις διατάξεις 
του α.ν.376/1936 (Ά - 546), η εντός αυτών άσκηση των αρ¬ 
μοδιοτήτων των ως άνω Τμημάτων, γίνεται ύστερα από 
προηγούμενη συνεννόηση με τους επικεφαλής των οικεί¬ 
ων στρατιωτικών μονάδων. 

Άρθρο 4 

Αρμοδιότητες Τμημάτων Συνοριακής Φύλαξης. 

1. Τα Τμήματα Συνοριακής φύλαξης είναι αρμόδια για: 
α. Τη λήψη των αναγκαίων, κατά περίπτωση, μέτρων για 
την αποτροπή της εισόδου αλλοδαπών στο ελληνικό έδα¬ 
φος χωρίς τις νόμιμες διατυπώσεις. 

β. Τη σύλληψη των ανωτέρω αλλοδαπών και την επανα- 
προώθηση αυτών, σύμφωνα με τη διάταξη της παραγρά¬ 
φου 4 του άρθρου 4 του ν. 1975/1991. 

γ. Τον εντοπισμό και τη σύλληψη των προσώπων που δι¬ 
ευκολύνουν την παράνομη είσοδο αλλοδαπών στη Χώρα 
δ. Το χειρισμό υποθέσεων που αφορούν αξιόποινες 
πράξεις, οι οποίες διαπιστώνονται εξ αφορμής της συλ- 
λήψεως και κρατήσεως των αλλοδαπών, καθώς και των 
προσώπων που συμμετέχουν σ'αυτές. 

ε. Την ενέργεια αιφνιδιαστικών ή προγραμματισμένων 
και επιλεκτικών από πλευράς αξιολόγησης, ελέγχων και 

ερευνών επί οχημάτων προσώπων, πραγμάτων, εγκατα¬ 
στάσεων και χώρων. 

στ. Τη συλλογή και αξιοποίηση πληροφοριών για θέμα¬ 
τα λαθρομετανάστευσης. 

ζ. Την ασφαλή επιτήρηση περιοχών, εγκαταστάσεων 
και χώρων. 

η. Τη συνεργασία και σύμπραξη, με άλλες Αστυνομικές 
Υπηρεσίες, κατά το σχεδίασμά και την εκτέλεση κοινών ε¬ 
πιχειρήσεων, στις περιπτώσεις που απαιτείται. 

2. Οι Διευθυντές των οικείων Αστυνομικών Διευθύνσε¬ 
ων, μπορούν να αναθέτουν στις καθ' ύλην αρμόδιες Α¬ 
στυνομικές Υπηρεσίες την εξιχνίαση εγκλημάτων, που 
διαπράχθηκαν από λαθρομετανάστες κατά την είσοδό 
τους στη χώρα ή από άλλα πρόσωπα που συμμετείχαν 
καθ' οιονδήποτε τρόπο σ' αυτά και για τα οποία αρχικά ε- 
πελήφθησαν τα Τμήματα Συνοριακής Φύλαξης, εφόσον, 
τούτο κρίνεται αναγκαίο. για την πληρέστερη διερεύνηση 
και ταχύτερη εξιχνίασή τους. 

3. Οι λοιπές Υπηρεσίες των Αστυνομικών Διευθύνσεων 
υποχρεουνται να διαβιβάζουν αμέσως στα οικεία Τμήμα¬ 
τα Συνοριακής Φύλαξης πληροφορίες που σχετίζονται με 
την αποστολή τους. Την ίδια υποχρέωση έχουν και τα 
Τμήματα Συνοριακής Φύλαξης προς τις άλλες Υπηρεσίες 
της Αστυνομικής Διεύθυνσης. 

4. Οι δημόσιες υπηρεσίες, οι οργανισμοί και οι επιχει¬ 
ρήσεις κοινής ωφέλειας, τα ν.π.δ.δ. και οι οργανισμοί το¬ 
πικής αυτοδιοίκησης παρέχουν στις Υπηρεσίες Συνορια¬ 
κής Φύλαξης κάθε πληροφορία για ζητήματα της αρμο¬ 
διότητας τους (άρθρο 18παρ. 6 ν. 1481/1984). 

5. Τα Τμήματα Συνοριακών Φυλάκων δραστηριοποι¬ 
ούνται κατάτρόπο συστηματικό, μεθοδικό και ασφαλή, 
ώστε να εξασφαλίζεται η αιφνιδιαστικότητα, η ταχύτη¬ 
τα, η αμεσότητα και η αποτελεσματικότητα της δρά¬ 
σης. Η δύναμή τους κατανέμεται, εφόσον είναι ανα¬ 
γκαίο, σε διμοιρίες και ομάδες, για λόγους λειτουργι¬ 
κούς και επιχειρησιακούς ύστερα από διαταγή του 
διοικητού τους. 

6. Για τα θέματα που αφορούν τις υπηρεσιακές ενέρ¬ 
γειες του προσωπικού των Υπηρεσιών Συνοριακής Φύλα¬ 
ξης και δεν ρυθμίζονται από τις διατάξεις του παρόντος 
διατάγματος, εφαρμόζονται ανάλογα οι διατάξεις των 
άρθρων 74, 76 έως 79, 93 έως 96, 99, 101, 102, 107 έως 
123, 125 και 133 του π.δ. 141/1991 (Α'-58). 

Άρθρο 5 

Διάρθρωση Τμημάτων Συνοριακής Φύλαξης. 

1. Τα Τ μήματα Συνοριακής Φύλαξης διαρθρώνονται στα 
εξής Γ ραφεία: 

α. Γ ραφείο Γ ραμματείας. 
β. Γ ραφείο Επιχειρήσεων. 

2. Το Γ ραφείο Γ ραμματείας στελεχώνεται με αστυνομι¬ 
κό προσωπικό και είναι αρμόδιο για το χειρισμό των θε¬ 
μάτων γραμματειακής και διοικητικής υποστήριξης, κα¬ 
θώς και της τήρησης του αρχείου, ειδικότερα : 

α. Μεριμνά για τη χορήγηση των φύλλων αδειών και των 
φύλλων πορείας στο προσωπικό της Υπηρεσίας, σύμφω¬ 
να με τις ισχύουσες διατάξεις. 

β. Χειρίζεται τα θέματα ασθενειών, πειθαρχίας και ηθι¬ 
κών αμοιβών του προσωπικού της Υπηρεσίας. 

γ. Τηρείτο απαραίτητα για την κανονική λειτουργίατης 
Υπηρεσίας υπηρεσιακά βιβλία. 

δ. Καταχωρίζει εμπιστευτικές και άλλες διαταγές που 
αφορούν αποκλειστικά θέματα προσωπικού, στα προς 
τούτο τηρούμενα βιβλία και φροντίζει για την έγκαιρη κοι¬ 
νοποίησή τους στο προσωπικό της Υπηρεσίας. 

ε. Μεριμνά για την επίδοση δικογράφων στο προσωπικό 
και τη διαβίβαση αρμοδίως των αποδεικτικών επίδοσης. 


στ. Φροντίζει για την παραλαβή, πρωτοκόλληση και δια¬ 
νομή προς ενέργεια της εισερχομένης αλληλογραφίας, 
καθώς επίσης και για τη δακτυλογράφηση, υπογραφή και 
ταχεία διεκπεραίωση αυτής, σύμφωνα με τις κείμενες δια¬ 
τάξεις και διαταγές του διοικητή. 

ζ. Χειρίζεται τα θέματα της διαχείρισης του χρηματικού 
και υλικού. 

η. Εκτελεί κάθε άλλη υπηρεσία που ανατίθεται σ' αυτό 
από το διοικητή της Υπηρεσίας, στα πλαίσια των αρμο¬ 
διοτήτων του. 

3. Το Γ ραφείο Επιχειρήσεων στελεχώνεται από αστυνο¬ 
μικό προσωπικό και συνοριακούς φύλακες και έχει τις ε¬ 
ξής αρμοδιότητες: 

α. Ενεργεί, κατά τον Κώδικα Ποινικής Δικονομίας, προ¬ 
ανάκριση για την εξιχνίαση αδικημάτων που διαπράττο- 
νται από αλλοδαπούς και από άλλα πρόσωπα που συμμε¬ 
τέχουν σ' αυτά. 

β. Μεριμνά για τη διάθεση του προσωπικού σε τακτικές 
και έκτακτες υπηρεσίες. 

γ. Φροντίζει για τη φρούρηση και ασφαλή μεταγωγή 
των κρατουμένων. 

δ. Τηρεί και εφαρμόζει το σχέδιο ασφαλείας του οική¬ 
ματος. 

ε. Σχεδιάζει τις επιχειρήσεις και τα μέτρα προστασίας 
του προσωπικού κατ'αυτές. 

στ. Παρακολουθεί την τακτική και πρακτική που εφαρ¬ 
μόζεται σε κάθε επιχείρηση για την εξαγωγή και αξιοποί¬ 
ηση χρησίμων συμπερασμάτων. 

ζ. Συγκεντρώνει και αξιοποιεί πληροφορίες για θέματα 
λαθρομετανάστευσης και ενημερώνει σχετικά την κεντρι¬ 
κή υπηρεσία. 

ΚΕΦΑΛΑΙΟ Γ 

ΚΑΘΗΚΟΝΤΑ ΟΡΓΑΝΩΝ ΠΕΡΙΦΕΡΕΙΑΚΟΥ 
ΤΜΗΜΑΤΟΣ ΣΥΝΟΡΙΑΚΗΣ ΦΥΛΑΞΗΣ 

Άρθρο 6 

Καθήκοντα Διοικητή Τμήματος Συνοριακής Φύλαξης. 

1. Διοικητής ορίζεται αξιωματικός με βαθμό Αστυνόμου 
Α' ή Αστυνόμου Β'. Έχει τα καθήκοντα και τις υποχρεώ¬ 
σεις του διοικητή Αστυνομικού Τμήματος, όπως προβλέ- 
πονται από τις κείμενες διατάξεις και προσιδιάζουν στην 
αποστολή του. 

2. Επιπλέοντων ως άνω καθηκόντων και υποχρεώσεων: 
α. Συνεργάζεται με τους διοικητές των κατά τόπους αρ¬ 
μοδίων Αστυνομικών Υπηρεσιών σε θέματα ανταλλαγής 
πληροφοριών και συντονισμού των ενεργειών για την α¬ 
ποτελεσματικότερη πρόληψη και καταστολή της λαθρο¬ 
μετανάστευσης. 

β. Συμπράττει με τις άλλες Υπηρεσίες της Αστυνομικής 
Διεύθυνσης, σε περίπτωση σοβαρών επιχειρήσεων κατό¬ 
πιν εγκρίσεως του οικείου Αστυνομικού Διευθυντή. 

γ. Σχεδιάζει την καθημερινή διάταξη της υπηρεσίας και 
καθοδηγεί τις διμοιρίες και ομάδες δράσης του προσωπι¬ 
κού για την αποτελεσματικότερη εκπλήρωση των καθη¬ 
κόντων τους. 

δ. Συντονίζει το επιχειρησιακό έργο και αναλαμβάνει ο 
ίδιος τη διεύθυνση επιχειρήσεων, όταν κρίνει τούτο ανα¬ 
γκαίο ή διαταχθεί σχετικά. Επίσης ασκεί διαρκή και αδιά¬ 
λειπτο έλεγχο στη συμπεριφορά και τη δράση του προ¬ 
σωπικού και λαμβάνει ή προτείνει τα προσήκοντα μέτρα. 

ε. Συνεργάζεται μετιςτοπικές στρατιωτικές και λοιπές αρ¬ 
χές, τους Ο.Τ.Α. και φορείς, στα πλαίσια της αποστολής του. 

στ. Ζητεί τη συνδρομή των διοικητών των Στρατιωτικών 
Μονάδων της περιοχής του, όταν αυτή κρίνεται απαραί¬ 
τητη και σε συνεννόηση με αυτούς ρυθμίζουν τα της κίνη- 
σηςτων δυνάμεώντου στις ελεγχόμενες από τις Ένοπλες 
Δυνάμεις ζώνες. 

Άρθρο 7 

Καθήκοντα Αξιωματικού Υπηρεσίας. 

1. Αξιωματικοί υπηρεσίας ορίζονται οι έχοντες δικαίωμα 
προανάκρισης Ανθυπαστυνόμοι και Αρχκρύλακες. 

2. Η Υπηρεσία του αξιωματικού υπηρεσίας καλύπτει ο¬ 
λόκληρο το 24ωρο εκτός αν ο διοικητής της Υπηρεσίας 
κρίνει ότι δεν είναι απαραίτητος κατά τις ώρες λειτουρ¬ 
γίας των Γ ραφείων. 

3. Τα καθήκοντα του αξιωματικού υπηρεσίας είναι αυτά 
που προβλέπονται από τις διατάξεις των εδαφίων β' έως 
καιιβ'τηςπαρ. 1 και των εδαφίων α, β, γ, ε, ζ, η, θ και ι της 
παρ. 2 του άρθρου 60 του π.δ. 141/1991. 

Άρθρο 8 

Φρουρά Καταστήματος και κρατητηρίου. 

1. Η υπηρεσία φρούρησηςτωνκαταστημάτωντωνΤμη- 
μάτων Συνοριακής Φύλαξης και των κρατητηρίων αυτών, 
εφόσον δε συστεγάζονται με άλλες αστυνομικές Υπηρε¬ 
σίες, εκτελείται από Συνοριακούς Φύλακες. 

2. Για τα καθήκοντα των οργάνων της εσωτερικής υπη¬ 
ρεσίας και του προσωπικού της φρουράς εφαρμόζονται 
ανάλογα οι αντίστοιχες διατάξεις του π.δ. 141/1991. 

Άρθρο 9 

Περίπολοι - Ενέδρες - Κατοπτεύσεις - 
Μεταγωγές κρατουμένων. 

Για την εκτέλεση υπηρεσίας περιπόλου - ενέδρας - κα- 
τόπτευσης και μεταγωγής κρατουμένων διατίθενται Συ¬ 
νοριακοί Φύλακες και εφαρμόζονται ανάλογα οι διατάξεις 
των άρθρων 76 έως 79 και 144 έως και 154 του 
π.δ.141/1991. 

ΚΕΦΑΛΑΙΟ Δ' 

ΚΑΘΗΚΟΝΤΑ ΛΟΙΠΩΝ ΟΡΓΑΝΩΝ 

Άρθρο 10 

Αρμοδιότητες Διευθυντών Αστυνομικών Διευθύνσεων. 

Οι Διευθυντές των Αστυνομικών Διευθύνσεων στις ο¬ 
ποίες λειτουργούν Τμήματα Συνοριακής Φύλαξης έχουν 
επιπλέον των προβλεπομένων από τις ισχύουσες διατά¬ 
ξεις αρμοδιοτήτων τους και τις ακόλουθες : 

α. Παρακολουθούν τη δραστηριότητα των Τμημάτων 
Συνοριακής Φύλαξης και εκδίδουν τις, κατά την κρίση 
τους, αναγκαίες διαταγές και οδηγίες για την αποτελε¬ 
σματικότερη εκτέλεση της αποστολής τους. 

β. Υποβάλλουν, στον Επιθεωρητή Αστυνομίας κάθε μήνα 
λεπτομερή αναφορά για τη δραστηριότητα και τα αποτε¬ 
λέσματα της δράσης των Τμημάτων Συνοριακής Φύλαξης 

γ. Επιθεωρούν, τακτικά, μια φορά το τρίμηνο, και έκτα¬ 
κτα, τα Τ μήματα Συνοριακής Φύλαξης, με σκοπό τη διαπί¬ 
στωση της επιχειρησιακής ετοιμότητας, ικανότητας και α- 
ποτελεσματικότητας αυτών και ενεργούν αναλόγως. Ε¬ 
λέγχουν, επίσης, το προσωπικό κατά την εκτέλεση της 
αποστολής του, οι ίδιοι ή διαμέσου των Υποδιευθυντών 
των Διευθύνσεώντους. 

δ. Συνεργάζονται με τις τοπικές αρχές, Ο.Τ.Α. και φο¬ 
ρείς για την επίτευξη της αποστολής των Υπηρεσιών Συ¬ 
νοριακής Φύλαξης. 

Άρθρο 11 

Αρμοδιότητες Επιθεωρητών Αστυνομίας. 

Οι Επιθεωρητές Αστυνομίας έχουν επιπλέον των προ¬ 
βλεπομένων από τις κείμενες διατάξεις αρμοδιοτήτων και 
τις ακόλουθες: 

α. Αναφέρουν τηλεφωνικώς στον οικείο Γ ενικό Επιθεω¬ 
ρητή Αστυνομίας, για τα αξιόλογα περιστατικά που αφο¬ 
ρούν τη δράση των Υπηρεσιών Συνοριακής Φύλαξης και 


υποβάλλουν, ιεραρχικά, στη Διεύθυνση Κρατικής Ασφά- 
λειας/6ο Τμήμα Συνοριακής Φύλαξης του Υπουργείου 
Δημόσιας Τάξης, ανά δίμηνο, λεπτομερή αναφορά για τη 
δραστηριότητα και τα αποτελέσματα της δράσης τους. 

β. Επιθεωρούν, τακτικά μια φορά τουλάχιστο ανά τε¬ 
τράμηνο και έκτακτα όποτε κρίνουν αναγκαίο τα Τμήματα 
Συνοριακής Φύλαξης, με σκοπό τη διαπίστωση του βαθ¬ 
μού ετοιμότητας, ικανότητας και αποτελεσματικότητας 
αυτών, εκδίδουν τις αναγκαίες διαταγές και οδηγίες και 
λαμβάνουν ή προτείνουν ανάλογα μέτρα. 

γ. Αναθέτουν, σε κατάλληλο Αξιωματικό, με διαταγή 
τους και ύστερα από πρόταση των διευθυντών των Αστυ¬ 
νομικών Διευθύνσεων δικαιοδοσίας τους, στις οποίες 
λειτουργούν Τμήματα Συνοριακής Φύλαξης, το συντονι¬ 
σμό και την ευθύνη της διεξαγωγής επιχειρήσεων, εφό¬ 
σον συμπράττουν και δυνάμεις άλλων Αστυνομικών Υπη¬ 
ρεσιών. 

δ. Συγκαλούν τουλάχιστον μια φορά ανά δίμηνο και ε¬ 
ναλλακτικά στις έδρες των Αστυνομικών Διευθύνσεων δι¬ 
καιοδοσίας τους συσκέψεις με τη συμμετοχή των οικείων 
διευθυντών Αστυνομικών Διευθύνσεων, και διοικητών 
Τμημάτων Συνοριακής Φύλαξης, με σκοπό την ανάλυση 
και εκτίμηση της κατάστασης, την επισήμανση προβλη¬ 
μάτων και παρέχουν οδηγίες για την επίλυσή τους. 

Άρθρο 12 

Αρμοδιότητες Γενικών Επιθεωρητών. 

Οι Γενικοί Επιθεωρητές Αστυνομίας, επιπλέον των άλ¬ 
λων καθηκόντων και αρμοδιοτήτων τους, που προβλέπο- 
νται από τις κείμενες διατάξεις: 

α. Προτείνουν, αρμοδίωςήδιατάσσουντηλήψητωνεν- 
δεικνυόμενων μέτρων για την αύξηση της αποτελεσματι¬ 
κότητας των Τ μημάτων Συνοριακής Φύλαξης. 

β. Επιθεωρούν τακτικά μια φορά τουλάχιστον το έτος 
και έκτακτα όποτε κρίνουν αναγκαίο τα Τμήματα Συνο¬ 
ριακής Φύλαξης, με σκοπό τη διαπίστωση του βαθμού ε¬ 
τοιμότητας, ικανότητας και αποτελεσματικότητας αυτών 
και εκδίδουν τις αναγκαίες διαταγές και οδηγίες. 

Άρθρο 13 

Υλικοτεχνικός εξοπλισμός. 

Τα Τ μήματα Συνοριακής Φύλαξης εφοδιάζονται με τα α¬ 
παραίτητα οχήματα, οπλισμό και λοιπά υλικοτεχνικά μέ¬ 
σα, για την εκπλήρωση της αποστολής τους. 

Άρθρο 14 

Ρύθμιση λεπτομερειών. 

Λεπτομέρειες και θέματα δευτερεύουσας σημασίας, 
που προκύπτουν κατά την εφαρμογή του παρόντος δια¬ 
τάγματος, ρυθμίζονται με διαταγή του Αρχηγού της Ελ¬ 
ληνικής Αστυνομίας. 

Άρθρο 15 
Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος.- 

Αθήνα, 11 Σεπτεμβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΓΕΩΡΓΙΟΣ ΡΩΜΑΙΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 311 
Προσόντα, κριτήρια και διαδικασία πρόσληψης Συνορια¬ 
κών Φυλάκων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 3 του 
ν.2622/1998 (Α'- 138) "Υπηρεσίες Συνοριακής Φύλαξης - 
Δήλωση περιουσιακής κατάστασης αστυνομικών και άλ¬ 
λες διατάξεις". 

2. Τις διατάξειςτου άρθρου 22 παρ. 3του ν.2362/1995 
"Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις" (Α'- 247). 

3. Την υπ'αριθμ. 1107147/1239/0006/4.10.1996 (ΦΕΚ Β'- 
922/7.10.1996) απόφαση του Πρωθυπουργού και του Υ¬ 
πουργού Οικονομικών "Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών". 

4. Τις διατάξεις του άρθρου 29Α του ν.1558/1985 "Κυ¬ 
βέρνηση και Κυβερνητικά Όργανα" (Α'- 137), το οποίο 
προστέθηκε με το άρθρο 27 του ν.2081/1992 (Α'-154) και 
αντικαταστάθηκε με το άρθρο 1 του ν.2469/1997 (Α'-36). 

5. Το γεγονός ότι από τις διατάξεις του παρόντος δια¬ 
τάγματος προκαλείται εφάπαξ δαπάνη σε βάρος του κρα¬ 
τικού προϋπολογισμού ύψους 11 εκατομμυρίων δρχ. πε¬ 
ρίπου για το τρέχον οικονομικό έτος. Η ανωτέρω δαπάνη 
θαβαρύνειτους ΚΑΕ 1211,0824,0841 και 1111 και θα κα¬ 
λυφθεί από τις εγγεγραμμένες πιστώσεις στον Κ.Α.Ε. 
5173 του εκτελούμενου Π/Υ εξόδων Ε.Φ. 43 110 "ΕΛΛΗΝΙ¬ 
ΚΗ ΑΣΤΥΝΟΜΙΑ". 

6. Την υπ'αριθμ. 485/1998 γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης και του Υφυπουργού Οικονομικών, απο¬ 
φασίζουμε: 

Άρθρο 1 
Προσόντα. 

1. Ως Συνοριακοί Φύλακες προσλαμβάνονται Έλληνες 
πολίτες σε ποσοστό 90% άνδρες που έχουν εκπληρώσει 
τις στρατιωτικές τους υποχρεώσεις και δεν έχουν υπερβεί 
το 32ο έτοςτης ηλικίας τους και σε ποσοστό 10% γυναίκες 
που δεν έχουν υπερβεί το 26ο έτος της ηλικίας τους. Οι υ¬ 
ποψήφιοι προς πρόσληψη απαιτείται να κατοικούν την τε¬ 
λευταία διετία ή να κατοικούσαν από της γεννήσεώς τους 
και μέχριτη συμπλήρωση του 18ου έτουςτης ηλικίας τους 
σε παραμεθόριους νομούς όπου λειτουργούν ή πρόκειται 
να λειτουργήσουν Υπηρεσίες Συνοριακής Φύλαξης και κα¬ 
τά προτίμηση σε περιοχές των νομών αυτών που περιλαμ¬ 
βάνονται στην τοπική αρμοδιότητα των εν λόγω Υπηρε¬ 
σιών (άρθρο 3 παρ. 1 ν.2622/1998). 

2. Για τον υπολογισμό της ηλικίας των ως άνω υποψη¬ 
φίων ως ημερομηνία γέννησης θεωρείται η 31η Δεκεμ¬ 
βρίου του έτους γέννησης. Δεν θεωρείται ότι εξεπλήρω- 
σε τις στρατιωτικές του υποχρεώσεις ο υποψήφιος που έ¬ 
χει απαλλαγεί νόμιμα απ'ευτές. 

3. Επί πλέον οι υποψήφιοι απαιτείται να συγκεντρώνουν 
και τα ακόλουθα προσόντα : 

α. Είναι απόφοιτοι Λυκείου γενικής κατεύθυνσης ή ενι¬ 
αίου Πολυκλαδικού Λυκείου χωρίς ειδικότητα. 

β. Έχουν υγεία και άρτια σωματική διάπλαση διαπι- 
στούμενη από την αρμόδια Υγειονομική Επιτροπή Κατά¬ 
ταξης, σύμφωνα με τις ισχύουσες κάθε φορά διατάξεις 
για τη σωματική ικανότητα των υποψηφίων δοκίμων Α¬ 
στυφυλάκων. 

γ. Έχουν πίστη στο Σύνταγμα, αφοσίωση στην Πατρίδα 
και δεν πρεσβεύουν θρησκευτικές δοξασίες που εμποδί¬ 
ζουν την εκτέλεση των καθηκόντων τους 


δ. Έχουν ανάστημα τουλάχιστον 1,70 μ. οι άνδρες και 
1,65 οι γυναίκες χωρίς υποδήματα. 

ε. Δεν έχουν καταδικασθεί, έστω και με οριστική από¬ 
φαση, για τέλεση ή απόπειρα κακουργήματος ή των ε¬ 
γκλημάτων ανυποταξίας, λιποταξίας, προσβολώντου πο¬ 
λιτεύματος, προδοσίας της χώρας, προσβολών κατά της 
πολιτειακής εξουσίας, κατά της ελεύθερης άσκησης των 
πολιτικών δικαιωμάτων, παραχάραξης, κιβδηλίας, πλα¬ 
στογραφίας, ψευδορκίας, ψευδούς καταμήνυσης, ψευ¬ 
δούς ανώμοτης κατάθεσης, απιστίας περί την υπηρεσία, 
παράβασης καθήκοντος ανθρωποκτονίας εκτός της προ¬ 
ερχόμενης από αμέλεια, κατά της γενετήσιας ελευθερίας 
και οικονομικής εκμετάλλευσης της γενετήσιας ζωής, συ¬ 
κοφαντικής δυσφήμισης, κλοπής, υπεξαίρεσης, εκβία¬ 
σης, απάτης, απιστίας, επαιτείας, αλητείας, δωροδοκίας, 
καταπίεσης, ναρκωτικών, ζωοκλοπής, ζωοκτονίας, περί 
αλλοδαπών, λαθρεμπορίας ή οποιουδήποτε άλλου ε¬ 
γκλήματος από δόλο τελεσθέντος, για το οποίο επιβλή¬ 
θηκε ποινή φυλάκισης τουλάχιστον τριών μηνών. 

Υποψήφιοι οι οποίοι έχουν παραπεμφθεί σε δίκη, για κά¬ 
ποιο από τα ανωτέρω αδικήματα, μπορούν να συμμετά- 
σχουν στις εξετάσεις, αλλά δεν προσλαμβάνονται, αν μέ¬ 
χρι το χρόνο έκδοσης της διαταγής πρόσληψης δεν έχει 
εκδοθεί αμετάκλητη αθωωτική απόφαση. 

Ο όρος καταδίκη περιλαμβάνει και την καταδίκη σε ποι¬ 
νικό σωφρονισμό για τα παραπάνω εγκλήματα. 

στ. Δεν έχουν στερηθεί οποτεδήποτε των πολιτικών δι¬ 
καιωμάτων τους, έστω και αν έχει λήξει ο χρόνος που ορί¬ 
σθηκε για τη στέρησή τους. 

ζ. Δεν έχουν τεθεί σε δικαστική συμπαράσταση (άρθρο 
1666 Α.Κ.). 

Άρθρο 2 

Αριθμός προσλαμβανομένων. 

Ο αριθμός των προσλαμβανομένων εκάστοτε Συνορια¬ 
κών Φυλάκων από κάθε νομό, σύμφωνα με τα καθοριζό¬ 
μενα από τις διατάξειςτου άρθρου 3 του ν.2622/1998 (Α' 
- 138) ποσοστά κατά φύλο, όπου έχουν συσταθεί ή πρό¬ 
κειται να συσταθούν Υπηρεσίες Συνοριακής Φύλαξης, κα¬ 
θορίζεται με απόφαση του Υπουργού Δημόσιας Τάξης, 
που εκδίδεται υποχρεωτικά πριν από την προκήρυξη. 

Αύξηση του αριθμού των προσλαμβανομένων δεν επι¬ 
τρέπεται μετά την έκδοση των αποτελεσμάτων. 

Άρθρο 3 
Προκήρυξη 

1. Η πρόσληψη των Συνοριακών Φυλάκων γίνεται μετά 
από προκήρυξη του Αρχηγού της Ελληνικής Αστυνομίας. 

2. Στην προκήρυξη ορίζονται: 

α. Ο αριθμός των προσλαμβανομένων συνολικά και κα¬ 
τά νομούς. 

β. Τα απαιτούμε να προσόντα. 

γ. Τα απαιτούμενα δικαιολογητικά, ο χρόνος και τρόπος 
υποβολής τους, τα κριτήρια και η διαδικασία της πρόσλη¬ 
ψής τους και κάθε άλλη αναγκαία λεπτομέρεια. 

3. Η προκήρυξη αποοτέλλεται στις Υπηρεσίες της Ελ¬ 
ληνικής Αστυνομίας στα Επιτελεία των Κλάδων των Ενό¬ 
πλων Δυνάμεων, στα Μέσα Μαζικής Ενημέρωσης, στον η¬ 
μερήσιο τύπο, στους Δήμους και τις Κοινότητες, καθώς 
και στον τοπικό τύπο και στα κατά τόπους Γ ραφεία του Ο- 
ΑΕΔ των Νομών πρόσληψης, για την όσο το δυνατόν ευ¬ 
ρύτερη ενημέρωση των ενδιαφερομένων. 

Άρθρο 4 

Δικαιολογητικά υποψηφίων. 

1. Οι επιθυμούντες να προσληφθούν ως συνοριακοί φύ¬ 
λακες υποβάλλουν, μέσα στις προθεσμίες που ορίζει η 
προκήρυξη, τα εξής δικαιολογητικά: 

α. Αίτηση συμμετοχής. 

β. Πιστοποιητικό σπουδών. 

γ. Επικυρωμένο φωτοαντίγραφο του δελτίου ταυτότη¬ 
τάς τους. 

δ. Υπεύθυνη δήλωση του άρθρου 8 του Ν. 1599/86 ότι έ¬ 
χουν εκπληρώσει τις στρατιωτικές τους υποχρεώσεις και 
συγκεντρώνουνταπροσόντα που αναφέρονται στις περι¬ 
πτώσεις α' έως στ'της παρ. 3του άρθρου 1 του παρόντος. 

ε. Βεβαίωση του Δήμου ή της Κοινότητας, ότι κατοικούν 
την τελευταία διετία πριν την προκήρυξη του διαγωνι¬ 
σμού ή κατοικούσαν από της γεννήσεώς τους και μέχρι τη 
συμπλήρωση του 18ου έτους της ηλικίας των σε Νομό 
που ορίζεται με την απόφαση του άρθρου 2 παρ. 1 του πα¬ 
ρόντος. 

2. Οι υπαγόμενοι στις ειδικές κατηγορίες του άρθρου 
42 του ν. 1481/84 υποβάλουν, κατά περίπτωση και τα εξής 
δικαιολογητικά: 

α. Οι πολύτεκνοι και τα τέκνα τους : 

Βεβαίωση του προέδρου του οικείου Συλλόγου Πολυ¬ 
τέκνων ή, όπου δεν 

υπάρχει, του οικείου Ταμείου Πρόνοιας και Προστασίας 
Πολυτέκνων, θεωρημένη από την Ανώτατη Συνομοσπον¬ 
δία Πολυτέκνων Ελλάδας. 

β. Τα τέκνα αναπήρων και θυμάτων πολέμου, καθώς και 
αναπήρων ή θυμάτων εν ενεργεία ή εν συντάξει αστυνο¬ 
μικού προσωπικού ειρηνικής περιόδου : 

(1) Βεβαίωση του Γενικού Λογιστηρίου του Κράτους ότι 
η οικογένεια του υποψηφίου συνταξιοδοτείται για τον α¬ 
νωτέρω λόγο, ή υπεύθυνη δήλωση του άρθρου 8 του Ν. 
1599/1986, του συνταξιοδοτούμενου, στην οποία αναφέ- 
ρεται ο αριθμός, η χρονολογία έκδοσης και το όργανο 
που εξέδωσε την πράξη συνταξιοδότησης, μαζί με ενημε¬ 
ρωτικό εκκαθαριστικό σημείωμα του Γενικού Λογιστηρί¬ 
ου του Κράτους για την καταβληθείσα σύνταξη το τελευ¬ 
ταίο τρίμηνο. Κατά την πρώτη εφαρμογή του παρόντος 
π.δ/τος, δύναται να συνυποβάλλεται με την υπεύθυνη δή¬ 
λωση απόκομμα της συνταξιοδοτικής επιταγής μηνάς Ι¬ 
ουνίου 1998. 

(2) Πιστοποιητικό του οικείου Δήμου ή Κοινότητας για 
την οικογενειακή τους κατάσταση, ή σχετική υπεύθυνη 
δήλωση του άρθρου 8 του Ν. 1599/1986. 

γ. Τα τέκνα αναγνωρισμένων, βάσει της εκάστοτε ισχύ- 
ουσας νομοθεσίας, ως αγωνιστών Εθνικής Αντίστασης: 

(1) Πιστοποιητικό της Διεύθυνσης Εφέδρων Πολεμι¬ 
στών Αναπήρων Θυμάτων και Αγωνιστών (Δ.Ε.Π.Α.Θ.Α.), 
ή της οικείας Νομαρχίας ότι ο πατέρας ή η μητέρα του υ¬ 
ποψηφίου έχει αναγνωρισθεί ως αγωνιστής εθνικής αντί¬ 
στασης. 

(2) Πιστοποιητικό του οικείου Δήμου ή Κοινότητας για 
τήν οικογενειακή τους κατάσταση, ή σχετική υπεύθυνη 
δήλωση του άρθρου 8 του Ν. 1599/1986. 

3. Όσοι υπηρέτησαν μέχρι και την απόλυσή τους ως έ¬ 
φεδροι αξ/κοί. ή σε Ειδικές Δυνάμεις, ή ως Εθελοντές Πε¬ 
νταετούς Υποχρέωσης (Ε.Π.Υ.) στις "Ενοπλες Δυνάμεις, 
πιστοποιητικό Στρατολογικού Γραφείου τύπου Α' από το 
οποίο να προκύπτει το γεγονός αυτό. 

4. Όσοι γνωρίζουν ξένες γλώσσες προσκομίζουν πτυχίο 
ή επικυρωμένο αντίγραφο αυτού επιπέδου τουλάχιστον 
ΡΙΒ5Τ ΘΕΒΤΙΡΙΘΑΤΕ για την Αγγλική ή αντιστοίχου επιπέ¬ 
δου για τις άλλες γλώσσες. 

5. Όσοι γνωρίζουν οδήγηση, επικυρωμένο φωτοαντί¬ 
γραφο της επαγγελματικής άδειας οδηγού κατηγορίας Γ 
και άνω. 

6. Όσες γυναίκες γνωρίζουν δακτυλογραφία ή χειρισμό 
Η/Υ, αντίγραφο σχετικού τίτλου σπουδών Ινστιτούτου Ε¬ 
παγγελματικής Κατάρτισης ή άλλης αναγνωρισμένης α¬ 
πό το Κράτος Σχολής. 


7. Οι καλούμενοι προς πρόσληψη προσκομίζουν και τα 
εξής δικαιολογητικά: 

α. Αντίγραφο ποινικού Μητρώου τύπου Α' που εκδίδεται 
τρεις μήνες το πολύ πριν από την ημερομηνία υποβολής. 

β. Πιστοποιητικό Εισαγγελικής Αρχής του τόπου κατοι¬ 
κίας του, από τον οποίο να προκύπτει αν έχει παραπεμ- 
φθεί σε δίκη για οποιοδήποτε αδίκημα, η ημερομηνία έκ¬ 
δοσης του οποίου δεν απέχει πέραν του τριμήνου από την 
ημερομηνία υποβολήςτου. Επιπλέον, με υπεύθυνη δήλω¬ 
ση του ν. 1599/1986, δηλώνεται από τον ενδιαφερόμενο η 
μη παραπομπή του σε δίκη για τα προβλεπόμενα, από το 
εδάφιο η' του άρθρου 1 του παρόντος διατάγματος αδι¬ 
κήματα από άλλη, εκτός του τόπου κατοικίας του, Εισαγ- 
γελική Αρχή της χώρας. 

γ. Πιστοποιητικό Στρατολογικού Γραφείου τύπου Α', για 
τους άνδρες που δεν εμπίπτουν στην παρ. 3 του παρό¬ 
ντος άρθρου. 

Άρθρο 5 

Υποβολή και έλεγχος των δικαιολογητικών. 

1. Οι υποψήφιοι υποβάλλουν αυτοπροσώπως στα Α¬ 
στυνομικά Τμήματα του τόπου κατοικίας τους τα δικαιο- 
λογητικά του άρθρου 4 παρ. 1 του παρόντος, μέσα στις 
προθεσμίες που ορίζει η προκήρυξη. 

2. Το Αστυνομικό Τμήμα που δέχεται τα δικαιολογητικά: 

α. Ελέγχει αυτά για την εμπρόθεσμη υποβολή τους, κα¬ 
θώς και για την ακρίβεια, την πληρότητα και τη σύνταξή 
τους, σύμφωνα με τις διατάξεις του παρόντος και τις σχε¬ 
τικές διαταγές και οδηγίες. 

β. Μετράει το ανάστημα κάθε υποψήφιου και συντάσσει 
σχετική βεβαίωση που επισυνάπτει στα δικαιολογητικά. 

γ. Επιστρέφει χωρίς άλλη διατύπωση τα δικαιολογητικά 
στους υποψηφίους που δεν έχουν το απαιτούμενο ανά¬ 
στημα ή στερούνται κάποιου από τα προσόντα της περι- 
πτώσεως β' του άρθρου 1 του παρόντος, πλην αυτών που 
συνέταξε η Υπηρεσία. 

δ. Υποβάλλει τα ανωτέρω δικαιολογητικά την επομένη 
της παραλαβής στην Προϊσταμένη Αστυνομική Διεύθυνση. 

3. Οι Αστυνομικές Διευθύνσεις ελέγχουντα δικαιολογη- 
τικά, μεριμνούν για τη συμπλήρωση ή διόρθωση τυχόν ελ¬ 
λείψεων και σφαλμάτων και διαβιβάζουν αυτά στη Διεύ¬ 
θυνση Αστυνομικού Προσωπικού του Υπουργείου Δημό¬ 
σιας Τάξης. 

Άρθρο 6 

Κριτήρια Πρόσληψης - Πίνακες επιτυχόντων. 

1. Η πρόσληψη των συνοριακών φυλάκων γίνεται με βά¬ 
ση τα κατωτέρω αντικειμενικά κριτήρια: 

α. Το γενικό βαθμό Απολυτηρίου Λυκείου. 

β. Την περιοχή κατοικίας τους. 

γ. Την προϋπηρεσία τους ως έφεδροι αξ/κοί ή σε ειδικές 
δυνάμεις ή ως Ε.Π.Υ. στις Ένοπλες Δυνάμεις. 

δ. Την γνώση ξένης γλώσσας. 

ε. Την κατοχή επαγγελματικής άδειας οδηγού αυτ/του 
κατηγορίας Γ και άνω. 

στ. Τη γνώση δακτυλογραφίας ή χειρισμού Η/Υ για τις 
γυναίκες. 

ζ. Την υπαγωγή τους σε μία από τις κατηγορίες που 
προβλέπονται στο άρθρο 42του Ν. 1481/84. 

2. Για την πρόσληψη των υποψηφίων συγκροτείται, με 
απόφαση του Αρχηγού της Ελληνικής Αστυνομίας, τριμε¬ 
λής Επιτροπή αποτελούμενη από έναν Αστυν. Δ/ντή ή Υ- 
ποδ/ντή, ως Πρόεδρο και μέλη δύο Αστυνόμους Α', με ι¬ 
σάριθμα αναπληρωματικά μέλη. 

Η ως άνω Επιτροπή εδρεύει στο Υπουργείο Δημόσιας 
Τάξης και ως γραμματέας αυτής ορίζεται κατώτερος α¬ 
ξιωματικός. 

3. Η Επιτροπή παραλαμβάνει από τη Δ/νσηΑοτυν. Προ¬ 
σωπικού τα δικαιολογητικά των υποψηφίων και προβαίνει 
στις ακόλουθες ενέργειες: 

α. Ελέγχει την πληρότητα των δικαιολαγητικών που έ¬ 
χουν προσκομίσει οι υποψήφιοι και συντάσσει κατ' αλφα¬ 
βητική σειρά, με τη βοήθεια της Δ/νσης Πληροφορικής, 
για κάθε νομό, πίνακα υποψηφίων που πληρούν τις προϋ¬ 
ποθέσεις για πρόσληψη και πίνακα υποψηφίων που δεν 
πληρούν τις προϋποθέσεις αυτές. 

β. Συντάσσει πίνακα σειράς επιτυχίας των υποψηφίων, 
κατά νομό με βάση το άθροισμα της βαθμολογίας που 
προκύπτει από το γενικό βαθμό του απολυτηρίου Λυκεί¬ 
ου, στον οποίο προστίθενται: 

(1) Τρεις (3) μονάδες για όσους υποψηφίους κατοικούν 
τηντελευταία διετία σε Δήμο ή Κοινότητα που ανήκει στην 
τοπική αρμοδιότητα των Υπηρεσιών Συνοριακής Φύλα¬ 
ξης ή κατοικούσαν εκεί από της γεννήσεώς τους και μέχρι 
τη συμπλήρωση του 18ου έτους της ηλικίας τους. 

(2) Τέσσερις (4) μονάδες για τους υποψηφίους άνδρες 
που έχουν υπηρετήσει ως έφεδροι Αξιωματικοί ή σε Ειδι¬ 
κές Δυνάμεις των Ενόπλων Δυνάμεων. 

(3) Μια (1) μονάδα για τους υποψηφίους που έχουν υ¬ 
πηρετήσει ως Ε.Π.Υ. 

(4) Δύο (2) μονάδες για όσους υποψηφίους κατέχουν 
το υλάχιστον πτυχίο Ρ ΗΟ ΡIΟIΕ Ν Ο Υ για τη ν Αγγλική γλώσ¬ 
σα ή αντίστοιχου επιπέδου άλλης ξένης γλώσσας ή μια (1) 
μονάδα για όσους υποψηφίους κατέχουν πτυχίο ΕΙΗ5Τ 
ΟΕ ΡΤΙΡΙΟΑΤΕ για τη ν Αγγλική ή αντίστοιχου επιπέδου άλ¬ 
λης ξένης γλώσσας. 

(5) Μία (1) μονάδα για όσους κατέχουν επαγγελματική 
άδεια οδηγού κατηγορίας Γ και άνω. 

(6) Μία (1) μονάδα για τις γυναίκες υποψηφίους που 
γνωρίζουν δακτυλογραφία ή χειρισμό Η/Υ. 

(7) Δύο (2) μονάδες για όσους υποψηφίους υπάγονται 
στις ειδικές κατηγορίες του άρθρου 42 του Ν. 1481/84. 

γ. Η συνολική βαθμολογία κάθε υποψηφίου πολλαπλα- 
σιάζεται επί το συντελεστή εκατό (100). Η βαθμολογία ε¬ 
ξάγεται μέχρι χιλιοστού της μονάδας. Σε περίπτωση ισο¬ 
βαθμίας προηγείται ο υποψήφιος που έχειτο μεγαλύτερο 
βαθμό απολυτηρίου Λυκείου και σε περίπτωση νέας ισο¬ 
βαθμίας προηγείται ο υποψήφιος που λαμβάνει μονάδες 
από τα κριτήρια που προηγούνται κατά σειρά βάσει των 
διατάξεων της προηγούμενης περίπτωσης. Αν, παρά τα 
ανωτέρω, προκύπτει ισοβαθμία υποψηφίων στην τελευ¬ 
ταία θέση του καθοριζόμενου αριθμού προς πρόσληψη, η 
σειρά αυτών καθορίζεται με κλήρωση που διενεργείται α¬ 
πό την ίδια Επιτροπή, παρουσία των ενδιαφερομένων υ¬ 
ποψηφίων, για την οποία συντάσσεται σχετικό πρακτικό. 

4. Στους πίνακες που συντάσσονται, σύμφωνα με τις 
διατάξεις της περ. β' της προηγούμενης παραγράφου, 
καταχωρίζονται αναλυτικά οι βαθμολογίες κατά κριτήριο 
και η συνολική βαθμολογία. Οι πίνακες αυτοί υπογράφο¬ 
νται από τα μέλη της Επιτροπής και υποβάλλονται με μέ¬ 
ριμνα του Προέδρου της, μαζί μετά δικαιολογητικά των υ¬ 
ποψηφίων στο αρμόδιο Τμήμα της Διεύθυνσης Αστυν. 
Προσωπικού, το οποίο μεριμνά για την κύρωσή τους από 
τον Αρχηγό της Ελληνικής Αστυνομίας, εντός (5) ημερών. 
Αντίγραφο των ως άνω πινάκων μαζί με όλα τα δικαιολο- 
γητικά των υποψηφίων, αποστέλλονται στις Αστυν. 
Δ/νσεις, οι οποίες είχαν δεχθεί τα δικαιολογητικά. Οι πί¬ 
νακες αναρτώνται σε εμφανές μέρος των καταστημάτων 
Αστυν. Δ/νσεων για ενημέρωση των υποψηφίων. 

Άρθρο 7 

Αθλητικές και υγειονομικές εξετάσεις. 

1. Οι υποψήφιοι που περιλαμβάνονται στους κυρωμέ¬ 
νους πίνακες επιτυχόντων κατά Νομό, καλούνται κατά 


σειρά επιτυχίας και σε αριθμό ίσο με τον αριθμό που κα¬ 
θορίζεται στην προκήρυξη, με διαταγή του Αρχηγού της 
Ελληνικής Αστυνομίας, να προσέλθουν μέσα σε ορισμέ¬ 
νες προθεσμίες, στις αρμόδιες Επιτροπές, προκειμένου 
να εξετασθούν για τα σωματικά τους προσόντα. 

2. Η εξέταση των σωματικών προσόντων περιλαμβάνει 
αθλητικές δοκιμασίες και υγειονομικές εξετάσεις. 

3. Οι αθλητικές δοκιμασίες διενεργούνται σε Αστυνομι¬ 
κές Υπηρεσίες, οι οποίες ορίζονται με απόφαση του Αρ¬ 
χηγού της Ελληνικής Αστυνομίας. Με την ίδια απόφαση 
συγκροτούνται τριμελείς Επιτροπές εξέτασης που απο¬ 
τελούνται από έναν Αστυνομικό Δ/ντή ή Αστυν. Υποδ/ντή, 
ως Πρόεδρο και δύο Αστυνόμους Α' ή Β' ,ως μέλη. Ως 
Γραμματέας ορίζεται κατώτερος Αξιωματικός. 

4. Για τον έλεγχο της αθλητικής επίδοσης οι υποψήφιοι 
δοκιμάζονται στα εξής αγωνίσματα: 

α. Άλμα σε μήκος τουλάχιστον 3,5 μ. για τους άνδρες 
και 2,5 μ, για τις γυναίκες (τρεις προσπάθειες). 

β. Άλμα σε ύψος τουλάχιστον 1 μ. για τους άνδρες και 
0,80 για τις γυναίκες (τρεις προσπάθειες). 

γ. Δρόμος 1.000 μέτρων για τους άνδρες και 800 μέ¬ 
τρων για τις γυναίκες μέσα σε χρόνο 4' και 20" (μία προ¬ 
σπάθεια). 

5. Οι υποψήφιοι που δεν κρίνονται ικανοί σε κάποια από 
τις αθλητικές δοκιμασίες, αποκλείονται των περαιτέρω ε¬ 
ξετάσεων. Οι υποψήφιοι αυτοί καταχωρίζονται σε ειδικό 
πίνακα, ο οποίος αναρτάται σε εμφανές σημείο στο χώρο 
της εξέτασης προς ενημέρωσή τους. 

6. Όσοι κρίνονται ικανοί στις αθλητικές δοκιμασίες, πα- 
ραπέμπονται στη συνέχεια στις Υγειονομικές Επιτροπές 
κατάταξης, προκειμένου να κριθούν για την ικανότητά 
τους από υγειονομικής πλευράς, σύμφωνα με τις διατά¬ 
ξεις για την κρίση της ικανότητας των υποψηφίων δοκί¬ 
μων Αστυφυλάκων. 

Άρθρο 8 

Πρόσληψη επιλεγομένων. 

1. Οι υποψήφιοι που κρίνονται ως ικανοί από τις υγειο¬ 
νομικές επιτροπές προσλαμβάνονται ως Συνοριακοί Φύ¬ 
λακες με απόφαση του Αρχηγού της Ελληνικής Αστυνο¬ 
μίας, που δημοσιεύεται στην Εφημερίδα της Κυβερνήσε- 
ως. Με την απόφαση πρόσληψης καθορίζεται η 
ημερομηνία πρόσληψης, καθώς η ημερομηνία και ο τό¬ 
πος παρουσίασης των προσληφθέντων για εκπαίδευση. 

2. Η πρόσληψη γίνεται στην Αστυνομική Δ/νση όπου υ¬ 
πάγονται οι Υπηρεσίες στις οποίες οι υποψήφιοι είχαν υ¬ 
ποβάλει τα δικαιολογητικά. Οι Αστυνομικές Δ/νσεις μετά 
τη λήψη της διαταγής πρόσληψης, ενεργούν ως εξής : 

α. Ειδοποιούν, με αποδεικτικό, μέσω των κατά τόπους 
Αστυνομικών Τμημάτων, τους υποψηφίους που προ¬ 
σλαμβάνονται να μεταβούν σ’ αυτές την καθορισμένη με 
την απόφαση του Αρχηγού ημερομηνία, προσκομίζοντας 
και τα δικαιολογητικά της παραγράφου 2 του άρθρου 3 
του παρόντος. 

β. Ενεργούν αμέσως δακτυλοσκόπηση των υποψηφίων 
δια των Γραφείων Εγκληματολογικών Ερευνών (Γ.Ε.Ε.) ή 
εξειδικευμένου στη λήψη των αποτυπωμάτων προσωπι¬ 
κού και υποβάλλουν τα δακτυλοσκοπικά δελτία εις 
2πλούν στη Δ/νση Εγκληματολογικών Ερευνών, αφού 
προηγουμένως ενεργηθεί σχετικός έλεγχος στο αρχείο 
των οικείων Γραφείων Εγκληματολογικών Ερευνών. Η 
Δ/νση Εγκληματολογικών Ερευνών, αποστέλλει πριν από 
την ημερομηνία πρόσληψης τις απαντήσεις της στις ανω¬ 
τέρω Υπηρεσίες. 

γ. Καλούν τους προς πρόσληψη να δώσουν τον προ- 
βλεπόμενο όρκο, ή σχετική διαβεβαίωση εφόσον από τα 

προσκομιζόμενα δικαιολογητικά και τη δακτυλοσκοπική 
εξέταση δεν προκύπτει κώλυμα πρόσληψης, συντάσσο- 
ντας για κάθε έναν από τους προσλαμβανομένους πρα¬ 
κτικό πρόσληψης και ορκωμοσίας, καθώς και Φύλλο Μη¬ 
τρώου. Τα ονοματεπώνυμα των προσληφθέντων και των 
μη προσληφθέντων για οποιονδήποτε λόγο αναφέρουν 
αμέσως στην Διεύθυνση Αστυνομικού Προσωπικού/ 
Υ.Δ.Τ. Κανένας υποψήφιος δεν προσλαμβάνεται, αν δια¬ 
πιστωθεί ότι στερείται και ενός προς πρόσληψη προσό¬ 
ντος, τυχόν δε πρόσληψή του θεωρείται αυτοδικαίως ά¬ 
κυρη. 

δ. Υποβάλλουν, ακολούθως, στην ίδια Διεύθυνση όλα 
τα δικαιολογητικά πρόσληψης των προσληφθέντων, τα 
πρωτότυπα των πρακτικών πρόσληψης και ορκωμοσίας 
και τα Φύλλα Μητρώου. Την υποβλητική αναφορά κοινο¬ 
ποιούν: 

(1) ΣτηΔ/νση Πληροφορικήςτου Υπουργείου Δημόσιας 

Τάξης. , 

(2) Στη Διαχείριση Χρηματικού του Υπουργείου Δημο¬ 
σίας Τάξης, με δύο αντίγραφα Φύλλου Μητρώου. 

(3) Στα Στρατολογικά Γραφεία του τόπου γέννησης των 
καταταγέντων, με αντίγραφα του πρακτικού κατάταξης 
και ορκωμοσίας, του Φύλλου Μητρώου και του Φύλλου 
Πορείας. 

(4) Στη Δ/νση Οικονομικών του Υπουργείου Δημόσιας 
Τάξης, με αντίγραφο του πρακτικού κατάταξης και ορκω¬ 
μοσίας και του Φύλλου Μητρώου, για την ενημέρωση του 
ασφαλιστικού τους ταμείου. 

(5) Στα οικεία Τμήματα Ασφαλείας, μετά δελτία ταυτό¬ 
τητας των προσληφθέντων. 

ε. Χορηγούν στους προσληφθέντες φύλλο πορείας για 
να παρουσιασθούν όπου ήθελε διαταχθεί. 

στ. Επιστρέφουν στους μη προσληφθέντες για οποιο- 
δήποτε λόγο τα δικαιολογητικά τους, πλην αυτών που συ¬ 
νέταξε η Υπηρεσία. 

4. Με αιτιολογημένη απόφαση του Αρχηγού της Ελληνι¬ 
κής Αστυνομίας, που κοινοποιείται στους ενδιαφερομέ¬ 
νους, διαγράφονται από τον κυρωμένο πίνακα επιτυχό- 
ντων οι υποψήφιοι που : 

α. Διαπιστώνεται ότι στερούνται έστω και ενός προς 
πρόσληψη προσόντος. 

β. Καλούνται και δεν προσέρχονται για αθλητική και υ¬ 
γειονομική εξέταση ή για πρόσληψη μέσα στις ορισμένες 
προθεσμίες, εκτός των περιπτώσεων ανώτερης βίας, όχι 
όμως πέρα του ΙΟημέρου. 

γ. Κρίνονται ως μη ικανοί από τις αθλητικές και υγειονο¬ 
μικές επιτροπές κατάταξης. 

Σε αντικατάσταση αυτών ο Αρχηγός καλεί άλλους υπο¬ 
ψηφίους από τον κυρωμένο πίνακα επιτυχόντων και προ¬ 
βαίνει στην πρόσληψη αυτών, σύμφωνα με την προανα- 
φερόμενη διαδικασία. 

5. Όλοι οι προσλαμβανόμενοι ως Συνοριακοί Φύλακες, 
εγγράφονται κατ’ αλφαβητική σειρά σε Γενικό Μητρώο 
της Υπηρεσίας Συνοριακής Φύλαξης και λαμβάνουν κατ' 
αύξοντα αριθμό, Αριθμό Γ ενικού Μητρώου αρχίζοντας α¬ 
πό το 1. 

Οι εγγραφόμενοι καταχωρίζονται σε ξεχωριστή μερίδα 
του Βιβλίου Γενικού Μητρώου, η οποία περιλαμβάνει τα 
στοιχεία ταυτότητας, προϋπηρεσία στο Στρατό, ημερο¬ 
μηνία κατάταξης στην Υπηρεσία Συνοριακής Φύλαξης, α¬ 
νακατάταξη και κάθε άλλη υπηρεσιακή μεταβολή. 

Για κάθε Συνοριακό Φύλακα τηρείται από την Κεντρική 
Υπηρεσία ατομικός φάκελος, καθώς και ατομικό βιβλιά¬ 
ριο όπως ακριβώς και για τους Αστυφύλακες. 


Άρθρο 9 

Ανανέωση θητείας Συνοριακών Φυλάκων. 

1. Το τελευταίο εξάμηνο πριν την συμπλήρωση της πε¬ 
νταετούς θητείας ο Αρχηγός της Ελληνικής Αστυνομίας, 
ανάλογα με τις υπηρεσιακές ανάγκες, καλεί με διαταγή 
του τους υπηρετούντες συνοριακούς φύλακες που λήγει 
η θητεία τους να υποβάλλουν αιτήσεις ανανέωσης αυτής. 

2. Οι αιτήσεις κατατίθενται εντός ορισμένης προθε¬ 
σμίας που ορίζεται στη διαταγή στις Υπηρεσίες όπου υ¬ 
πηρετούν οι συνοριακοί φύλακες. Για κάθε αιτούντα συ- 
ντάσσεται από τους ιεραρχικά προϊσταμένους, σύμφωνα 
με τις διατάξεις που ισχύουν για τις εκθέσεις ικανότητας, 
πρότασης ανανέωσης της θητείας του, η οποία υποβάλ¬ 
λονται εντός ορισμένης προθεσμίας, μαζί με την αίτησή 
του στην Διεύθυνση Αστυνομικού Προσωπικού/Υ.Δ.Τ. 
Στην πρόταση ανανέωσης της θητείας αξιολογούνται η 
υπηρεσιακή απόδοση, ο ζήλος και το ενδιαφέρον για την 
υπηρεσία, η πειθαρχικότητα και η διαγωγή του. 

3. Για την ανανέωση της θητείας των συνοριακών φυλά¬ 
κων αποφασίζει το Πρωτοβάθμιο Συμβούλιο κρίσης Α¬ 
στυφυλάκων που συγκροτείται με απόφαση του Αρχηγού 
της Ελληνικής Αστυνομίας και αποτελείται από ένα αστυ¬ 
νομικό διευθυντή ως πρόεδρο και δύο αστυνομικούς υ¬ 
ποδιευθυντές ως μέλη (άρθρο47παρ. 1 ν.1481/1984). 

4. Η κρίση του Συμβουλίου βασίζεται στην πρόταση α¬ 
νανέωσης της θητείας και στις εκθέσεις ικανότητας των 
καθ’ ιεραρχία προϊσταμένων του συνοριακού φύλακα. 

5. Το συμβούλιο αποφαίνεται χωριστά για κάθε συνο¬ 
ριακό φύλακα. Αν η απόφαση του Συμβουλίου είναι αρνη¬ 
τική, αιτιολογείται και κοινοποιείται στον ενδιαφερόμενο, 
ο οποίος δικαιούται, μέσα σε ανατρεπτική προθεσμία δέ¬ 
κα (10) ημερών από την κοινοποίηση, να ασκήσει προ¬ 
σφυγή στο δευτεροβάθμιο Συμβούλιο κρίσης Αστυφυλά¬ 
κων, που συγκροτείται με απόφαση του Αρχηγού και α- 
ποτελείται από ένα Ταξίαρχο και δύο Αστυνομικούς 
Διευθυντές. Η απόφαση του δευτεροβαθμίου Συμβουλί¬ 
ου κρίσης είναι τελεσίδικη και κοινοποιείται στον ενδια¬ 
φερόμενο. 

6. Οι αποφάσεις των Συμβουλίων είναι υποχρεωτικές 
για τον Αρχηγό. 

7. Με βάση τις αποφάσεις των Συμβουλίων, ο Αρχηγός 
της Ελληνικής Αστυνομίας εκδίδει απόφαση ανανέωσης 
της θητείας για όσους κρίνονται κατάλληλοι προς τούτο. 
Οι συνοριακοί φύλακες που δεν κρίνονται κατάλληλοι για 
ανανέωση της θητείας των, καθώς και όσοι δεν υπέβαλαν 
αίτηση ανανέωσή της απολύονται με τη συμπλήρωση της 
πενταετίας αυτοδικαίως. Γιατην απόλυση αυτή εκδίδεται 
διαπιστωτική πράξη του Αρχηγού. 

Άρθρο 10 
Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος.- 

Αθήνα, 11 Σεπτεμβρίου 1998 

